Rusia trimite sisteme de rachete tactice Iskander-M în Belarus.
Rusia va trimite rachete capabile să fie dotate cu focoase nucleare în Belarus în următoarele câteva luni, a declarat sâmbătă preşedintele rus Vladimir Putin. Acesta l-a primit pe liderul belarus Alexander Lukaşenko. Sistemele de rachete tactice Iskander-M pot folosi rachete balistice sau de croazieră în versiunile lor convenţionale şi nucleare.
Rusia va trimite rachete capabile să fie dotate cu focoase nucleare în Belarus în următoarele câteva luni, a declarat sâmbătă preşedintele rus Vladimir Putin. Acesta l-a primit pe liderul belarus Alexander Lukaşenko."În următoarele luni, vom transfera Belarusului sisteme de rachete tactice Iskander-M, care pot folosi rachete balistice sau de croazieră, în versiunile lor convenţionale şi nucleare", a declarat Putin, citat de The Guardian.De asemenea, el s-a oferit să modernizeze avioanele de război ale Belarusului pentru a le face capabile să transporte arme nucleare, pe fondul creşterii tensiunilor cu Occidentul din cauza Ucrainei.Lukaşenko i-a cerut anterior lui Putin să "adapteze" avioanele."Multe (avioane) Su-25 sunt în serviciul armatei belaruse. Acestea ar putea fi modernizate într-un mod adecvat", a declarat Putin, adăugând: "Această modernizare ar trebui să fie efectuată în fabricile de avioane din Rusia, iar instruirea personalului ar trebui să înceapă în conformitate cu aceasta"."Vom conveni asupra modului de a realiza acest lucru", a spus Putin.Lukaşenko a declarat luna trecută că ţara sa a cumpărat din Rusia rachete cu capacitate nucleară Iskander şi sisteme antiaeriene antirachetă S-400.